CELEX: 32016D0969
Language: lt
Date: 1465948800000
Title: 2016 m. birželio 15 d. Komisijos įgyvendinimo sprendimas (ES) 2016/969, kuriuo nustatomi standartiniai gyvūnų ligų ir zoonozių likvidavimo, kontrolės ir stebėsenos nacionalinių programų, kurias bendrai finansuoja Sąjunga, vykdymo ataskaitų rengimo reikalavimai ir panaikinamas Įgyvendinimo sprendimas 2014/288/ES (pranešta dokumentu Nr. C(2016) 3615) (Tekstas svarbus EEE)

17.6.2016   
               
               
                  LT
               
               
                  Europos Sąjungos oficialusis leidinys
               
               
                  L 160/94
               
            KOMISIJOS ĮGYVENDINIMO SPRENDIMAS (ES) 2016/969
      2016 m. birželio 15 d.
      kuriuo nustatomi standartiniai gyvūnų ligų ir zoonozių likvidavimo, kontrolės ir stebėsenos nacionalinių programų, kurias bendrai finansuoja Sąjunga, vykdymo ataskaitų rengimo reikalavimai ir panaikinamas Įgyvendinimo sprendimas 2014/288/ES
      
         
            (pranešta dokumentu Nr. C(2016) 3615)
         
      
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (1), ypač į jo 36 straipsnio 5 dalį,
      kadangi:
      
                  (1)
               
               
                  Reglamente (ES) Nr. 652/2014 nustatytos, inter alia, išlaidų, susijusių su maisto grandine ir gyvūnų sveikata, valdymo nuostatos ir gyvūnų ligų ir zoonozių likvidavimo, kontrolės ir stebėsenos nacionalinių programų pateikimo ir turinio reikalavimai;
               
            
                  (2)
               
               
                  Reglamento (ES) Nr. 652/2014 14 straipsnio pirmoje pastraipoje nustatyta, kad valstybės narės Komisijai ne vėliau kaip kiekvienų metų balandžio 30 d. pateikia metinę išsamią kiekvienos patvirtintos metinės ar daugiametės nacionalinės programos techninę ir finansinę ataskaitą už praėjusius metus;
               
            
                  (3)
               
               
                  Reglamento (ES) Nr. 652/2014 14 straipsnio antroje pastraipoje nustatyta, kad valstybės narės Komisijai ne vėliau kaip kiekvienų metų rugpjūčio 31 d. pateikia kiekvienos patvirtintos metinės nacionalinės programos tarpinę finansinę ataskaitą;
               
            
                  (4)
               
               
                  Reglamento (ES) Nr. 652/2014 15 straipsnyje nustatyta, kad valstybės narės Komisijai ne vėliau kaip kiekvienų metų balandžio 30 d. pateikia mokėjimo prašymą dėl praėjusiais metais įgyvendintos kiekvienos patvirtintos nacionalinės programos finansavimo;
               
            
                  (5)
               
               
                  Komisijos įgyvendinimo sprendimo 2014/288/ES (2) 5 straipsnyje nustatyta, kad nuo 2015 m. sausio 1 d. įgyvendinamų programų tarpines ir galutines ataskaitas valstybės narės turi pateikti internetu naudodamos Komisijos parengtus standartinius elektroninius šablonus (išskyrus programas, susijusias su tam tikromis akvakultūros gyvūnų ligomis);
               
            
                  (6)
               
               
                  Įgyvendinimo sprendimo 2014/288/ES 4 straipsnyje nurodoma informacija, kuri turi būti pateikta ataskaitose;
               
            
                  (7)
               
               
                  kad Komisijos svetainėje pateikti tarpinių ir galutinių ataskaitų, įskaitant mokėjimo prašymus, elektroniniai standartiniai šablonai atitiktų nuolat keičiamus Sąjungos teisės aktus ir į juos būtų galima lengviau įtraukti būtinus pakeitimus ar papildomą informaciją, jie turėtų būti naudojami veterinarinėms programoms dėl afrikinio kiaulių maro, paukščių gripo, mėlynojo liežuvio ligos, galvijų bruceliozės, avių ir ožkų bruceliozės, klasikinio kiaulių maro, pasiutligės, salmonelių užkrato tam tikrose naminių paukščių populiacijose, galvijų tuberkuliozės ir užkrečiamųjų spongiforminių encefalopatijų. Komisija valstybes nares informuos apie visus būtinus elektroninių standartinių šablonų pakeitimus ir juos su jomis aptars Augalų, gyvūnų, maisto ir pašarų nuolatiniame komitete. Persvarstyti elektroniniai standartiniai šablonai, kuriuos taip pat galima rasti Komisijos svetainėje, bus persiųsti visoms valstybėms narėms ne vėliau kaip per atitinkamų metų pirmą birželio savaitę (tarpinių ataskaitų) ir ne vėliau kaip per pirmą minėtų metų kovo savaitę (galutinių ataskaitų ir mokėjimo prašymų);
               
            
                  (8)
               
               
                  manoma, kad kitų ligų, neįtrauktų į elektroninius standartinius šablonus, ir akvakultūros gyvūnų ligų atveju neelektroniniai standartiniai šablonai yra tinkama priemonė ataskaitoms pateikti, nes per pastaruosius metus patvirtinta nedaug programų, todėl nereikia rengti specialiai joms pritaikytų elektroninių šablonų;
               
            
                  (9)
               
               
                  siekiant aiškumo Įgyvendinimo sprendimą 2014/288/ES reikėtų panaikinti ir pakeisti šiuo sprendimu;
               
            
                  (10)
               
               
                  šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Patvirtintų nacionalinių programų, kurioms skiriamas Sąjungos finansinis įnašas ir kurios susijusios su afrikiniu kiaulių maru, paukščių gripu, mėlynojo liežuvio liga, galvijų brucelioze, avių ir ožkų brucelioze, klasikiniu kiaulių maru, pasiutlige, salmonelių užkratu tam tikrose naminių paukščių populiacijose, galvijų tuberkulioze ir užkrečiamosiomis spongiforminėmis encefalopatijomis, tarpinėse ir metinėse ataskaitose (įskaitant mokėjimo prašymus) informacija pateikiama formose, nurodytose šio sprendimo I ir II prieduose.
      2 straipsnis
      1 straipsnyje nurodytos tarpinės ir metinės ataskaitos teikiamos internetu naudojant atitinkamus elektroninius standartinius šablonus, nustatytus I ir II prieduose.
      3 straipsnis
      Dėl kitų ligų, neįtrauktų į elektroninius šablonus, Komisija rengia ataskaitų šablonus ad hoc pagrindu ir juos pateikia susijusioms valstybėms narėms. Ataskaitos teikiamos paštu arba elektroninėmis priemonėmis.
      Teikdamos metines ataskaitas dėl akvakultūros gyvūnų ligų valstybės narės naudoja atitinkamą III priede nustatytą šabloną ir pateikia ataskaitą paštu arba elektroninėmis priemonėmis.
      4 straipsnis
      Įgyvendinimo sprendimas 2014/288/ES panaikinamas.
      5 straipsnis
      Šis sprendimas taikomas nuo 2016 m. įgyvendinamų programų tarpinių ataskaitų ir metinių ataskaitų, įskaitant mokėjimo prašymus, teikimui.
      6 straipsnis
      Šis sprendimas skirtas valstybėms narėms.
      
         Priimta Briuselyje 2016 m. birželio 15 d.
         
            
               Komisijos vardu
            
            Vytenis ANDRIUKAITIS
            
               Komisijos narys
            
         
      
      
         (1)  OL L 189, 2014 6 27, p. 1.
      
         (2)  2014 m. gegužės 12 d. Komisijos įgyvendinimo sprendimas 2014/288/ES, kuriuo nustatomi standartiniai tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų, kurias bendrai finansuoja Sąjunga, vykdymo ataskaitų rengimo reikalavimai ir panaikinamas Sprendimas 2008/940/EB (OL L 147, 2014 5 17, p. 88).
      
         I PRIEDAS
         Konkretus šablonas pdf formatu, naudotinas rengiant ir teikiant 2 straipsnyje nurodytų nacionalinių programų tarpines ataskaitas, pateiktas SANTE GD svetainėje adresu
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         II PRIEDAS
         Konkretus šablonas pdf formatu, naudotinas rengiant ir teikiant 2 straipsnyje nurodytų nacionalinių programų metines ataskaitas (įskaitant mokėjimo prašymus), pateiktas SANTE GD svetainėje adresu
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         III PRIEDAS
         
            Standartiniai nacionalinių programų dėl akvakultūros gyvūnų ligų likvidavimo metinių ataskaitų teikimo reikalavimai
         
         Akvakultūros gyvūnų ligos:
         
                     —
                  
                  
                     Infekcinė hematopoetinė nekrozė (IHN)
                  
               
                     —
                  
                  
                     Infekcinė lašišų anemija (ILA)
                  
               
                     —
                  
                  
                     Koi herpeso viruso infekcija (KHV)
                  
               
                     —
                  
                  
                     Virusinė hemoraginė septicemija (VHS)
                  
               
                     —
                  
                  
                     Marteiliozė
                  
               
                     —
                  
                  
                     Bonamiozė
                  
               
                     —
                  
                  
                     Vėžiagyvių baltmė (vitiligo)
                  
               
            
         Tekstas paveikslėlio
         
            PROGRAMŲ DĖL AKVAKULTŪROS GYVŪNŲ LIGŲ METINĖ ATASKAITA IR MOKĖJIMO PRAŠYMAS
            Valstybė narė:
            Įgyvendinimo metai:
            Liga/zoonozė (1):
            Ataskaitos turinys ir struktūra:
            1. Epidemiologinės padėties raidos aprašymas ir vertinimas, programoje numatytos veiklos techninis įgyvendinimas ir programų ekonominis efektyvumas.
            2. Išsami informacija apie patvirtintoje programoje nustatytų tikslų įgyvendinimo lygmenį ir techninius sunkumus.
            3. Epidemiologiniai infekcijos žemėlapiai ir kiti svarbūs su liga ir (arba) veikla susiję duomenys.
            4. Papildoma epidemiologinė informacija: informacija apie epidemiologinius tyrimus, skerdykloje arba atliekant skrodimą nustatytus sužeidimus ir t. t.
            A. TECHNINĖ ATASKAITA
            1. Ligos (a)
            1.1. Žuvys
            IHN
            ILA
            KHV
            VHS
            1.2. Moliuskai
            Marteiliozė
            Bonamiozė
            1.3. Vėžiagyviai
            Baltmė (vitiligo)
            (a) Liga ir gyvūnų rūšis, jeigu būtina.
            2. Bendra informacija apie programas
            2.1. Kompetentinga institucija (a)
            (*)
            2.2. Visų programoje dalyvaujančių suinteresuotųjų subjektų veiklos organizavimas ir priežiūra (b)
            (*)
            2.3. Programos trukmė
            (*)
            (a) Aprašoma kompetentingos institucijos arba susijusių kompetentingų institucijų struktūra, kompetencija, pareigos ir įgaliojimai.
            (b) Aprašomos institucijos, atsakingos už programos ir įvairių susijusių subjektų priežiūrą ir veiklos koordinavimą.
            (1) Liga arba zoonozė ir gyvūnų rūšis, jeigu būtina.
         
         
            
         Tekstas paveikslėlio
         
            3. Gyvūnų tyrimo duomenys
            Valstybė narė, zona arba sritis (a)
            Liga: Metai:
            Ūkis arba moliuskų auginimo plotas
            Mėginių skaičius
            Klinikinių patikrinimų skaičius
            Vandens temperatūra imant mėginį (patikrinimo metu)
            Gyvūnų rūšys imant mėginius
            Gyvūnų rūšys, kurių mėginių paimta
            Gyvūnų, kurių mėginių paimta, skaičius (iš viso ir kiekvienos rūšies)
            Tyrimų skaičius
            Teigiami laboratorinių tyrimų rezultatai
            Teigiami klinikinių patikrinimų rezultatai
            IŠ VISO
            IŠ VISO
            (a) Patvirtintoje programoje nustatyta valstybė narė, zona arba sritis.
         
         
            
         Tekstas paveikslėlio
         
            4. Tiriamų ūkių arba auginimo plotų duomenys
            Liga: Metai:
            Valstybė narė, zona arba sritis (a)
            Bendras ūkių arba moliuskų auginimo plotų skaičius (b)
            Bendras į programą įtrauktų ūkių arba moliuskų auginimo plotų skaičius
            Patikrintų ūkių arba moliuskų auginimo plotų skaičius (c)
            Ūkių arba moliuskų auginimo plotų, kurių tyrimo rezultatai teigiami, skaičius (d)
            Naujų ūkių arba moliuskų auginimo plotų, kurių tyrimo rezultatai teigiami, skaičius (e)
            Ūkių arba moliuskų auginimo plotų, kurių visi gyvūnai buvo sunaikinti, skaičius
            Ūkių arba moliuskų auginimo plotų, kurių tyrimo rezultatai teigiami ir kurių visi gyvūnai buvo sunaikinti, dalis %
            Pašalinti ir sunaikinti gyvūnai (f)
            TIKSLINIAI RODIKLIAI
            Ūkių arba moliuskų auginimo plotų aprėptis %
            Ūkių arba moliuskų auginimo plotų, kurių tyrimo rezultatai teigiami, dalis %
            Paplitimas ūkiuose arba moliuskų auginimo plotuose konkrečiu laikotarpiu
            Naujų ūkių arba moliuskų auginimo plotų, kurių tyrimo rezultatai teigiami, dalis %
            Sergamumas ūkiuose arba moliuskų auginimo plotuose
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Iš viso
            (a) Patvirtintoje programoje nustatyta valstybė narė, zona arba sritis.
            (b) Bendras ūkių arba moliuskų auginimo plotų patvirtintoje programoje nustatytoje valstybėje narėje, zonoje arba srityje skaičius.
            (c) Patikra – tai pagal programą atliekamas ūkio arba moliuskų auginimo ploto tyrimas dėl atitinkamos ligos siekiant pagerinti ūkio arba moliuskų auginimo ploto sveikatos statusą. Į šią skiltį nereikia įskaičiuoti vieno ūkio arba moliuskų auginimo ploto du kartus, net jeigu jis buvo patikrintas daugiau negu vieną kartą.
            (d) Ūkiai arba moliuskų auginimo plotai, kurių bent vieno gyvūno tyrimo rezultatai buvo teigiami konkrečiu laikotarpiu nepriklausomai nuo ūkių arba moliuskų auginimo plotų tikrinimo skaičiaus. Taip pat skaičiuojami ūkiai arba moliuskų auginimo plotai, kurių tyrimo rezultatai iki ataskaitinio laikotarpio buvo teigiami, tačiau jie nuo to laiko nebuvo ištuštinti, išvalyti ir jame nebuvo paliekamas pūdymas.
            (e) Ūkiai arba moliuskų auginimo plotai, kurių sveikatos būklė ankstesniu laikotarpiu pagal 2006 m. spalio 24 d. Tarybos direktyvos 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų ligų prevencijos ir kontrolės (OL L 328, 2006 11 24, p. 14) III priedo A dalį buvo I kategorijos, II kategorijos, III kategorijos arba IV kategorijos, ir kurių bent vieno gyvūno tyrimo rezultatai buvo teigiami šiuo laikotarpiu.
            (f) Gyvūnų skaičius × 1000 arba pašalintų ir sunaikintų gyvūnų bendras svoris.
         
         
            
         Tekstas paveikslėlio
         
            B. VEIKLOS IR IŠLAIDŲ ATASKAITA
            A lentelė
            Reikalavimus atitinkančios priemonės
            Vienetų skaičius
            1 (a)
            2 (a)
            Finansavimas remiantis realiosiomis išlaidomis
            Finansavimas taikant supaprastintas dotacijų formas
            Visos prašomos padengti realiosios išlaidos (c)
            Vieneto sąnaudos/fiksuotoji suma/vienodo dydžio suma
            (100 %)
            Prašomos padengti išlaidos (b)
            Mėginių ėmimas
            Visa suma mėginių ėmimui
            Tyrimai
            Visa suma tyrimams
            Vakcinacija
            Visa suma vakcinacijoms
            Kompensacijos
            Visa kompensacijos suma
            Kitos reikalavimus atitinkančios priemonės
            Viso kitoms reikalavimus atitinkančioms priemonėms
            Iš viso
            3
            4
            BENDRA PRAŠOMA SUMA (c)
            (a) Dėl kiekvienos reikalavimus atitinkančios priemonės užpildyti 1 arba 2 skiltį pagal bendro finansavimo metodą, nurodytą finansavimo sprendime.
            (b) Nustatytos vieneto sąnaudos 100 % padauginus iš vienetų skaičiaus.
            (c) 3 ir 4 laukelių suma.
         
         
            
         Tekstas paveikslėlio
         
            B lentelė (a)
            Papildoma informacija apie kompensacijas (b)
            Gyvūnų rūšys
            Sunaikinti akvakultūros gyvūnai (c)
            Sunaikintų gyvūnų skaičius ir (arba) svoris
            Bendra už gyvūnus, už kuriuos mokamos kompensacijos, sumokėta suma
            Gauta (už galvijų skerdenas) suma išlaidoms susigrąžinti
            Iš viso
            (a) Pildoma tik tuo atveju, jei reikalavimus atitinkančios išlaidos apima sumas, skirtas išmokėti kompensacijas savininkams už jų paskerstus ir (arba) nužudytus gyvūnus arba sunaikintus produktus.
            (b) Duomenis pateikti nacionaline valiuta, be PVM.
            (c) Sunaikinti (S) arba išsiųsti žmonių maistui (ŽM).
            C. Pasirašyta deklaracija, pateikiama kartu su metine ataskaita
            Valstybė narė:
            Programa:
            Įgyvendinimo metai:
            Patvirtiname, kad
            — deklaruota veikla buvo faktiškai įvykdyta ir kad deklaruotos išlaidos yra faktiškai patirtos, tiksliai užfiksuotos apskaitoje ir tinkamos finansuoti pagal patvirtintą programą;
            — visus su veikla ir išlaidomis susijusius dokumentus, visų pirma pagrindžiančius kompensacijų už gyvūnus dydį, galima patikrinti;
            — programa buvo įgyvendinta pagal atitinkamas Sąjungos teisės nuostatas, įskaitant taisykles dėl konkurencijos, viešųjų sutarčių sudarymo ir valstybės pagalbos;
            — šiai programai vykdyti nebuvo prašoma skirti kitos Sąjungos paramos ir visos šios programos veiksmus vykdant gautos pajamos deklaruojamos Komisijai;
            — taikomos kontrolės procedūros, visų pirma skirtos patikrinti deklaruojamų veiklos kiekybinių parametrų ir išlaidų sumų tikslumą, siekiant išvengti pažeidimų, juos nustatyti ir ištaisyti.
            Data
            Už veiklą atsakingo direktoriaus pavardė ir parašas